Fred Rutten

**Fredericus Jacobus (Fred) Rutten** (☆ 5 di desèmber 1962 na Wijchen) ta un entrenador di futbòl hulandes i un eks-futbolista profesional. E a hunga durante tur su karera di futbol komo defensor sentral pa FC Twente. Despues di esaki Rutten a bira entrenador na FC Twente, FC Schalke 04, PSV Eindhoven, Vitesse, Feyenoord, Al Shabab, Maccabi Haifa i RSC Anderlecht. El ta e entrenador prinsipal aktual di e Selekshon nashonal di Kòrsou, despues di e dimishon di Dick Advocaat.

## Karera komo futbolista
### Karera di klup
Rutten a kuminsá hunga futbol komo mucha na klup amatur VV Alverna. Na edad di 15 aña el a bai pa FC Twente, unda riba 13 di aprel 1980 el a hasi su debút den promé ekipo bou di entrenador Hennie Hollink. Den e wega na kas kontra Vitesse Rutten a drenta despues di 70 minüt pa Aad Kila. Rutten a hunga den defensa, mayoria biaha komo libero. Aparte di defensor, Rutten tambe a hunga un biaha komo portero den e Eredivisie. Riba 8 di ougùstùs 1991 el a defendé e meta durante e último seis minüt di un wega kontra Feyenoord, despues ku tur posibilidad di kambio tabata kaba, i e promé portero Hans de Koning a keda mandá for di kancha pa a baha e atacante Gaston Taument ku tabata pasando tur hende. El a logra para e tiro liber ku a wordu duna, ku a wordu tuma pa John Metgod, i ku algun bon akshon el a logra mantene e derota limitá na 1-0.

Na febrüari 1992 Rutten a mester a kaba ku su karera aktivo forzadamente, despues ku médikonan a deskubrí ku su heupnan tabata envehesé hopi lihé. Na e momentu ei el ya tabata keda un par di luna sin hunga. Rutten a hunga tur su karera pa Twente. El a yega na 307 wega den kua el a marka dies-i-dos gol. E wega di despedida di Rutten, riba 29 di yüli 1993 den un wega amistoso entre FC Twente i FC Barcelona (1-0), a keda sombriá pa un leshon serio di portero Hans de Koning ku a nifiká fin di su karera.

### Selekshon hulandes
Den su hubentut Rutten a hunga pa varios ekipo di seleksion di hubentut, den un generashon den kua tambe tabatin hungadónan manera Wim Kieft, Erwin Koeman, Ruud Gullit i Danny Blind.

Na 1988 Rutten a wordu inkluí den e preseleksion di e seleksion hulandes pa e Europees kampioenschap voetbal 1988, pero finalmente Rinus Michels a duna preferensia na Wim Koevermans di Fortuna Sittard. Mas despues Rutten lo bisa tokante esaki: *"Di e morto no ta papia sino kosnan bon, pero naturalmente Michels mester tabata hiba mi. Mi no tabata inferior na un hòmber manera Koevermans."*

Despues di esaki Rutten a wordu selekshoná algun biaha pa e sucesor di Michels, Thijs Libregts, pa e seleksion hulandes. Finalmente el a hunga solamente un interland. Riba 16 di novèmber 1988 el a hunga mitar ora den un wega amistoso den i kontra Italia. E wega a kaba ku derota di 1-0.

## Karera komo entrenador
Rutten a kuminsá komo entrenador na FC Twente i na 2000 el a bira entrenador prinsipal. Den su di dos temporada e klup a gana e KNVB beker.

Na 2001 el a bai pa PSV komo hefe di formashon i despues asistente-entrenador bou di Guus Hiddink.

Na 2006 el a bolbe na FC Twente komo entrenador i direktor tékniko i na 2007 el a wordu elegí entrenador di aña pa NOS Langs de Lijn. Na 2008 el a firma ku Schalke 04, pero el a wordu despedí na 2009.

Poko despues el a bira entrenador di PSV (2009–2012). Na mart 2012 su kontrato a wordu anulá.

Despues el a entrenador di Vitesse (2012–2013) i Feyenoord (2014–2015).

Na 2016 el a firma ku Al-Shabab. Na 2018 el a bira entrenador di Maccabi Haifa, pero el a laga e puesto na novèmber di e mesun aña.

Na 2019 el a entrenador di RSC Anderlecht.

For di temporada 2022/23 el tabata asistente-entrenador na PSV bou di Ruud van Nistelrooij i na mei 2023 el a bira entrenador interino.

Na 23 di febrüari 2026, Rutten a wordu nombrá pa FFK komo entrenador prinsipal di e selekshon nashonal di futbòl di Kòrsou, despues ku Dick Advocaat a baha for di su puesto.